Սերգեյ Միխալկով

Սերգեյ Վլադիմիրովիչ Միխալկով (), ռուս խորհրդային գրող, հասարակական գործիչ։ ԽՍՀՄ մանկավարժական ԳԱ ակադեմիկոս (1971), ՌՍՖՍՀ արվեստի վաստակավոր գործիչ (1967), սոցիալիստական աշխատանքի հերոս (1973)։

Սովորել է Մ․ Գորկու անվան գրականության ինստիտուտում (1935—1937)։ Հայտնի են Միխալկովի մանկական ստեղծագործությունները։ Հայրենական մեծ պատերազմի տարիներին Միխալկովը եղել է ռազմաճակատային թերթերի թղթակից։ Հեղինակ է բազմաթիվ ակնարկների, պատմվածքների, երգիծական բանաստեղծությունների, ֆելիետոնների, առակների։ Գրել է պիեսներ մանկական թատրոնի համար՝ «Թոմ Քենտի» (1938), «Հատուկ հանձնարարություն» (1945), «Սոմբրերո» (1957), «Սիրելի տղա» (1971), և մեծերի համար՝ «Իլյա Գոլովին» (1950), «Որսորդը» (1956), «Վայրենիներ» (1958), «Խեցգետինները և կոկորդիլոսը» (1960)և այլն։ Սովետական երիտասարդ սերնդի դաստիարակության խորհրդածություններին է նվիրված նրա «Ամեն ինչ սկսվում է մանկուց» (1968) մանկավարժական հոդվածների ու գրառումների ժողովածուն։ 1976 թվականին լույս է տեսել Միխալկով «Ժամանակի նշանները» գիրքը (արդի գրական հարցեր)։ 1970 թվականից՝ ԽՍՀՄ Գերագույն խորհրդի պատգամավոր։ ԽՍՀՄ գրողների միության վարչության քարտուղար, ՌՍՖՍՀ գրողների միության Մոսկվայի կազմակերպության վարչության առաջին քարտուղար (1965-1970), ՌՍՖՍՀ գրողների միության նախագահ (1970 թվականից)։ «Ֆիտիլ» երգիծական կինոժուռնալի գլխավոր խմբագիր (1962 թվականից)։

ԽՍՀՄ պետական մրցանակի (1941, 1942, 1950, 1978) և Լենինյան մրցանակի (1970) դափնեկիր։ Պարգևատրվել է Լենինի 3, Հոկտեմբերյան հեղափոխության և այլ շքանշաններով։

Ծանոթագրություններ 

Ռուս գրողներ
Մոսկվա քաղաքում մահացածներ
ԽՍՀՄ Պետական մրցանակի դափնեկիրներ
Ռուս բանաստեղծներ
ԽՍՀՄ գրողների միության անդամներ
Խորհրդային մանկագիրներ
ԽՄԿԿ անդամներ
ԽՍՀՄ ԳԽ 8-րդ գումարման պատգամավորներ
ԽՍՀՄ ԳԽ 9-րդ գումարման պատգամավորներ
ԽՍՀՄ ԳԽ 10-րդ գումարման պատգամավորներ
Նովոդևիչյան գերեզմանատանը թաղվածներ
ՌԽՖՍՀ Կոնստանտին Ստանիսլավսկու անվան պետական մրցանակի դափնեկիրներ
Ռուս լրագրողներ
Խորհրդային բանաստեղծներ
Խորհրդային լրագրողներ
ԽՍՀՄ ԳԽ 11-րդ գումարման պատգամավորներ
20-րդ դարի տղամարդ գրողներ
Խորհրդային տղամարդ գրողներ
Խորհրդային հասարակական գործիչներ
ԽՍՀՄ քաղաքական գործիչներ
20-րդ դարի ռուս բանաստեղծներ
Բանաստեղծներ այբբենական կարգով